section_heading: Pothvati i zadaće
paragraph_text: U akciji Oluja Termiti su imali složen pravac djelovanja. Zajedno sa snagama specijalne policije zauzimaju dominantne kote Tulove grede i Mali Alan gdje su već prvog dana akcije srpske snage pretrpile teške gubitke u ljudstvu. Nakon ovladavanja neprijateljskih položaja na Velebitu dana 7. kolovoza izmještaju se na područje Gračaca. Nakon toga postrojba djeluje prema Srbu, te ovladava kanjonom rijeke Une, uz suradnju 4. i 7. gardijske brigade.